armvectores/hy_wikipedia_2023 huggingface dataset:
Գաձոլդո դելյի Իպոլիտի

Գաձոլդո դելյի Իպոլիտի (իտալերեն՝ Gazoldo degli Ippoliti), կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 2574 մարդ (2008 թվականի տվյալներով)։ Խտությունը՝ 204 մարդ/կմ²։ Տարածքը՝ 12 կմ²։ Էլեկտրոնային փոստ՝ 46040։ Հեռախոսային կոդ՝0376։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0376 657141
Էլեկտրոնային փոստ․ info@comune.gazoldo.mn.it
Պաշտոնական կայք․ http://www.comune.gazoldo-degli-ippoliti.mn.it/ Archived 2007-09-29 at the Wayback Machine.


== Արտաքին հղումներ ==
http://www.comune.gazoldo-degli-ippoliti.mn.it/ Archived 2007-09-29 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յանուլիս Հալեպաս

Յանուլիս Հալեպաս (օգոստոսի 24, 1851(1851-08-24), Պիրգոս, Թինոս, Թինոս, Հունաստան - սեպտեմբերի 15, 1938(1938-09-15), Աթենք, Հունաստան), հույն հայտնի քանդակագործ։ Մեծ դեր է խաղացել նորօրյա հունական քանդակագործության մեջ։


== Կենսագրություն ==
Յանուլիս Հալեպասը ծնվել է 1851 թվականի օգոստոսի 14-ին՝ Տինոսում։ Հալեպասը ծնվել է քանդակագործների ընտանիքում։ Յանուլիս Հալեպասը ունեցել է 5 եղբայր։
1869-1872 թվականներին ուսանել է Աթենքի գեղարվեստի դպրոցում։
Մահացել է 1938 թվականի սեպտեմբերի 15-ին՝ Աթենքում։


== Ծանոթագրություններ ==


== Արտաքին հղումներ ==
Βιογραφικό και έργα του Archived 2012-03-12 at the Wayback Machine.
(English) "Chalepas Yannoulis and photos Archived 2018-10-04 at the Wayback Machine." from National Gallery. Archived 04/10/2018. Retrieved 04/10/2018.
Կյուրեղի և Մեթոդիոսի հուշարձան (Մոսկվա)

Կյուրեղի և Մեթոդիոսի հուշարձան (ռուս.՝ Памятник Кириллу и Мефодию), հուշարձան Ռուսաստանի Դաշնության մայրաքաղաք Մոսկվայում, որը նվիրված է սլավոնական այբուբենի ստեղծողներ, բյուզանդական միսիոներներ, բյուզանդացի աստվածաբան եղբայրներ Կյուրեղին և Մեթոդիոսին։ Հուշարձանը գտնվում է Լուբյանսկի անցուղում, մետրոպոլիտենի «Կիտայ-գորոդ» կայարանից ոչ հեռու։


== Պատմություն ==
Հուշարձանը բացվել է 1992 թվականի մայիսի 24-ին՝ Սլավոնական գրի և մշակույթի օրը, Սլավոնական հրապարակից ոչ հեռու։ Հուշարձանի հեղինակներն են քանդակագործ Վյաչեսլավ Կլիկովը և ճարտարապետ Յուրի Գրիգորևը։
Հուշարձանը նվիրված է լուսավորիչներ, սլավոնական այբուբենի ստեղծող եղբայրներ Կյուրեղին և Մեթոդիոսին, որոնք քրիստոնեություն էին քարոզում և ժամերգություններ անցկացնում սլավոներենով։ Հուշարձանը պատկերում է երկու եղբայրներին, որոնք ձեռքում բռնել են խաչ և Աստվածաշունչը։
Հուշարձանի վրա հին սլավոներեն գրված է. «Սուրբ առաքելապատիվ նախաուսուցիչ սլավոնական Կյուրեղին և Մեթոդիոսին։ Շնորհակալ Ռուսաստան»։ Թեև հուշարձանը սլավոնական գրի խորհրդանիշն է, նրա վրա գրված արտահայտությունում կա ուղղագրական հինգ սխալ, իսկ այբուբենով թղթագալարի վրա բացակայում է «Н» տառը։ Հուշարձանի հիմքի մոտ տեղադրված է Անշեջ կանթեղ։
Ամեն տարի Սլավոնական հրապարակում անցկացնում է սլավոնական գրի և մշակույթի տոնը։ Կյուրեղի և Մեթոդիոսի հուշարձանի պատվանդանի մոտ ամեն տարի կայանում է սլավոնական մշակույթի համանուն փառատոնը։


== Պատկերասրահ ==


== Ծանոթագրություններ ==
ՖԻՖԱ Աշխարհի առաջնություն 2014 Խումբ E

ՖԻՖԱ Աշխարհի առաջնություն 2014-ի E խմբում խաղերը անցկացվում են 2014 թվականի հունիսի 15-ից հունիսի 25-ը։ Խումբը բաղկացած է 4 հավաքականներից՝ Ֆրանսիա, Էկվադոր, Շվեյցարիա, Հոնդուրաս։
Հաջորդ փուլ դուրս են գալիս առաջին երկու տեղերը զբաղեցրած հավաքականները։ 1-ին տեղը զբաղեցրած հավաքականը հանդիպելու է F խմբում 2-րդ տեղը զբաղեցրած հավաքականի հետ, իսկ E խմբում երկրորդ տեղը զբաղեցրած հավաքականը կհանդիպի F խմբում 1-ին տեղը զբաղեցրած հավաքականի հետ։


== Հավաքականներ ==


== Աղյուսակ ==
Արտադրանքի շնչաբաժին

Արտադրանքի շնչաբաժին, արտադրության զարգացման մակարդակը բնութագրող հարաբերական ցուցանիշ է, որը ցույց է տալիս, թե մեկ շնչի (բնակչի) հաշվով որքան արտադրանք (օրինակ՝ էլեկտրաէներգիա, նավթ, կոշիկ, շաքար) է արտադրվում տվյալ աշխարհագրական օբյեկտում։ Հնարավորություն է ընձեռում համեմատություններ կատարելու միատեսակ աշխարհագրական օբյեկտների միջև։
Կառլոս Վալդես

Կառլոս Վալդես (անգլ.՝ Carlos Valdés, ապրիլի 20, 1989(1989-04-20), Կալի, Կոլումբիա), կոլումբիացի դերասան, երաժիշտ, կոմպոզիտոր և երգիչ, նաև ունի ամերիկյան ծագում։ Առավել հայտնի է դարձել «Ֆլեշ» հեռուստասերիալի շնորհիվ։


== Կենսագրություն ==
Կառլոս Վալդեսը 5 տարեկանում Կալումբիայից տեղափոխվել է Մայամի, հետագայում 12 տարեկանում նորից տեղափոխվել է Մարիետա քաղաք։ Նա սովորել է Միչիգանի համալսարանում։ 2011 թվականին, դպրոցն ավարտելուց հետո, Վալդեսը լրիվությամբ իրեն նվիրում է թատերական գործին։
2009-2011 թվականներին նա մասնակցում էր «Հիանալի մյուզիքլ» և «Երգիչը հարսանիքում» թատերական բեմադրություններում և ապա նա, Jersey Boys հետ, ուղևորվեց շրջագայության։ 2013 թվականից մարտից մինչև 2014 թվականին մարտը կատարում էր Անդրեայի դերը «Մի օր» մյուզիքլում (անգլ.՝ Once), որտեղ դաշնամուր էր նվագում։ 2013 թվականին մյուզիքլն առաջադրվել էր «Թոնի» մրցանակի։
2014 թվականին Կառլոս Վալդեսը ստացավ իր առաջին դերը ամերիկյան «Նետ» հեռուստասերիալում (անգլ.՝ Arrow) և ապա հայտնվեց «Ֆլեշ» (անգլ.՝ The Flash) հեռուստասերիալում ու ստացավ գլխավոր դերերից մեկը։ Երկու շոուների ընթացքում նա խաղացել է մտացածին կերպարի դերը։


== Ֆիլմագրություն ==


== Ծանոթագրություններ ==


== Հղումներ ==
Կառլոս Վալդես Internet Movie Database կայքում
Փոլ Օկոն

Փոլ Մայքլ Օկոն Էնգսթլեր (անգլ.՝ Paul Michael Okon Engstler, ապրիլի 5, 1972(1972-04-05), Սիդնեյ, Ավստրալիա), ավստրալիացի ֆուտբոլիստ, հենակետային կիսապաշտպան, հայտնի է «Բրյուգգե», «Միդլսբրո», «Լացիո» և Ավստրալիայի ֆուտբոլի հավաքականի թիմերում խաղերով։ 1992 թվականի Օլիմպիական խաղերի մասնակից։ Ներկայումս մարզիչ է։ Ունի իտալական և գերմանական արմատներ։


== Ակումբային կարիերա ==
Օկոնը կարիերան սկսել է «Մարկոնի Ստալիոնս» ակումբում։ Նա ակումբի կազմում խաղացել է երկու խաղաշրջան։ 1991 թվականին Փոլը տողափոխվել է Եվրոպա, պայմանագիր է ստորագրել բելգիական «Բրյուգե» ակումբի հետ։ Ժյուպիլե լիգայում խաղացել է հինգ խաղաշրջան՝ հաղթելով առաջնությունում և մի քանի անգամ դառնալով Բելգիայի ֆուտբոլի գավաթի և Բելգիայի ֆուտբոլի սուպերգավաթի դափնեկիր։ 1996 թվականին Օկոնը ճանաչվել է Բելգիայի և Օվկիանայի տարվա ֆուտբոլիստ, նրանով հետաքրքրվել են Եվրոպական ֆուտբոլի բազմաթիվ գրանդներ։ 
Նույն տարում Փոլը տեղափոխվել է իտալական «Լացիո» ակումբ։ Չնայած այն բանին, որ նրա հիմնական մրցակից Ռոբերտո Դի Մատեոն տեղափոխվել է անգլիական «Չելսի», ծնկի վնասվածքի պատճառով Օկոնը չի կարողացել իրեն դրսևորել Հռոմում։ Նա գրեթե ամբողջ ժամանակ անցկացրել է թիմի լազարետում և երեք տարվա ընթացքում խաղացել է 19 խաղ։
1999 թվականին Օկոնը հեռացել է «Լացիո»-ից և առանց հաջողության փորձել է կարիերան վերականգնել «Ֆիորենտինե»–ում, «Վիչենցե»–ում, անգլիական «Միդլսբրո»–ում, «Ուոթֆորդ»–ում, «Լիդս Յունայթեդ»–ում և Բելգիայի «Օստենդե»–ում։
2005 թվականին Փոլը տեղափոխվել է Կիպրոսի «ԱՊՕԷԼ» ակումբ, որի հետ դարձել է Կիպրոսի գավաթի դափնեկիր։ 2006 թվականին Օկոնը վերադարձել է հայրենիք, որտեղ մեկ խաղաշրջան անցկացրել է «Նյուքասլ Յունայթեդ Ջետս» ակումբի կազմում։ 2007 թվականին ավարտել է կարիերան։


== Միջազգային կարիերա ==
1991 թվականին Օկոնը նորամուտ է ունեցել Ավստրալիայի ֆուտբոլի ազգային հավաքականի կազմում։ Մեկ տարի անց օլիմպիական հավաքականի կազմում մասնակցել է Բարսելոնայում կայացած Օլիմպիական խաղերին։ Մրցախաղում Փոլը խաղացել է Շվեդիայի, Լեհաստանի, Դանիայի և երկու անգամ՝ Գանայի ֆուտբոլի երիտասարդական թիմերի դեմ մրցախաղերում։ 
2001 թվասկանին Օկոնը մասնակցել է Կոնֆեդերացիայի գավաթին։ Ճապոնիայում և Հարավային Կորեայում կայացած մրցախաղում խաղացել է Մեքսիկայի, Ֆրանսիայի, Հարավային Կորեայի և Ճապոնիայի ազգային հավաքականների դեմ մրցախաղերում։ 2000 թվականին Փոլը դարձել է ՕՖԿ ազգերի գավաթի դափնեկիր։ 


== Ձեռքբերումներ ==
Թիմային
 «Բրյուգգե ՖԱ»

Բելգիայի ֆուտբոլի առաջնություն՝ 1995/96
Բելգիայի ֆուտբոլի գավաթի դափնեկիր՝ 1994/95
Բելգիայի ֆուտբոլի գավաթի դափնեկիր՝ 1995/96
Բելգիայի ֆուտբոլի սուպերգավաթի դափնեկիր՝ 1991
Բելգիայի ֆուտբոլի սուպերգավաթի դափնեկիր՝ 1992
Բելգիայի ֆուտբոլի սուպերգավաթի դափնեկիր՝ 1994 «Լացիո ՖԱ»

Իտալիայի ֆուտբոլի գավաթի դափնեկիր՝ 1997/98
Իտալիայի ֆուտբոլի սուպերգավաթի դափնեկիր՝ 1997/98
Գավաթ գավաթի դափնեկիր՝ 1998/99 ԱՊՕԷԼ

Կիպրոսի ֆուտբոլի առաջնություն՝ 2005/06Միջազգային
 Ավստրալիա

ազգային գավաթ՝2000
ՖԻՖԱ Կոնֆեդերացիաների գավաթ՝ 2001Անհատական

Բելգիայի տարվա ֆուտբոլիստ՝ 1995/96
Օկեանի տարվա ֆուտբոլիստ՝ 1996


== Ծանոթագրություններ ==


== Արտաքին հղումներ ==
Oz Football profile(անգլ.)
Կարլի (գյուղ, Գաֆուրիյսկի շրջան)

Կարլի (ռուս.՝ Карлы, բաշկիրերեն՝ Ҡарлы), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 98 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարմրի (Կելկիթի գավառ)

Անվան այլ կիրառումների համար տե՛ս՝ Կարմրի (այլ կիրառումներ)Կարմրի, գյուղ Օսմանյան կայսրությունում, Տրապիզոնի վիլայեթի Կելկիթի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Կոզիրկա

Կոզիրկա (ուկրաիներեն՝ Козирка), գյուղ Ուկրաինայի Նիկոլաևի մարզի Օչակովի շրջանում։ Հիմնադրվել է 1800 թվականին։
2001 թվականի տվյալներով Կոզիրկա գյուղում բնակվում էր 1 099 մարդ։ Բնակավայրը զբաղեցնում է 1,26 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուժունիք

Բուժունիք, գավառ Մեծ Հայքի Վասպուրական նահանգի կազմում։


== Տես նաև ==
Վասպուրական
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Իպուեյրաս (Տոկանտինս)

Իպուեյրաս (պորտ.՝ Ipueiras), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Պորտու Նասիունալ գավառի կազմի մեջ։ Բնակչությունը կազմում է 1184 մարդ՝ 2006 թվականի տվյալներով։ Գրավում է 815,250 կմ2 տարածք։ Բնակչության խտությունը՝ 1,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 3.317.032,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.820,61 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,659 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Իպուեյրասի (Տոկանտինս) մասին
Կրիմսկի (Ուստ-Դոնեցկի շրջան)

Անվան այլ կիրառումների համար տե՛ս՝ Կրիմսկի (այլ կիրառումներ)Կրիմսկի (ռուս.՝ Крымский), գյուղ Ռուսաստանի Ռոստովի մարզի Ուստ-Դոնեցկի շրջանում։ Կրիմսկի գյուղական համայնքի վարչական կենտրոնն է։
Կորիոլան

Անվան այլ կիրառումների համար տե՛ս՝ Կորիոլան (այլ կիրառումներ)Կորիոլան, 1982 թվականին «Երևան» ՀՖՍ-ում նկարահանված հայկական ֆիլմ։ Ֆիլմը Վիլյամ Շեքսպիրի համանուն ողբերգության էկրանավորումն է։


== Սյուժե ==
Ֆիլմը Գաբրիել Սունդուկյանի անվան թատրոնի՝ Հայաստանի պետական մրցանակի արժանացած բեմադրության հեռուստատեսային տարբերակն է։


== Դերերում ==
Խորեն Աբրահամյան, Հովակ Գալոյան, Խաչիկ Նազարեթյան, Գևորգ Ասլանյան, Լյուսյա Հովհաննիսյան, Գևորգ Աշուղյան, Ալիս Կապլանջյան, Շահում Ղազարյան, Կարեն Ջանիբեկյան, Վահրամ Եղշատյան, Յուրի Ամիրյան, Վիգեն Ստեփանյան, Ռուդոլֆ Ղևոնդյան, Ալեքսանդր Խաչատրյան, Մամիկոն Մանուկյան, Արմեն Մարության, Ալլա Վարդանյան, Ալլա Թումանյան, Մուրադ Կոստանյան, Մայիս Կարագյոզյան, Նորայր Գևորգյան, Արմեն Էլբակյան


== Ծանոթագրություններ ==
(5073) Ջունտուրա

(5073) Ջունտուրա (անգլ.՝ Junttura), աստերոիդ աստերոիդների հիմնական գոտում։ Հայտնաբերվել է 1943 թվականի մարտի 3-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,226058 ա. մ., առավելագույնը մոտենում է 2,003 ա. մ. հեռավորության վրա և հեռանում 2,4491 ա. մ.։ Արեգակի շուրջ մեկ ամբողջական պտույտ է կատարում 1213,12 երկրային օրվա ընթացքում, իր ուղեծրով շարժվելով միջինում 0,296756 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5073) Ջունտուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոդդուբցի (գյուղ, Սլավուտայի շրջան)

Անվան այլ կիրառումների համար տե՛ս՝ ՊոդդուբցիՊոդդուբցի (ուկրաիներեն՝ Піддубці), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Պոդդուբցի գյուղում բնակվում էր 359 մարդ։ Բնակավայրը զբաղեցնում է 0,78 կմ² տարածք։ Բնակչության խտությունը կազմում էր 460,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խարչենկի (այլ կիրառումներ)

Խարչենկի, կարող է վերաբերել՝

Խարչենկի - գյուղ, Ուկրաինայի Պոլտավայի մարզի Կոզելշչինայի շրջանում
Խարչենկի - գյուղ, Ուկրաինայի Սումիի մարզի Բուրինի շրջանում
Խարչենկի - գյուղ, Ուկրաինայի Սումիի մարզի Լեբեդինի շրջանում
Ֆրենսիս Պերկինս

Ֆրենսիս Պերկինս (անգլ.՝ Frances Perkins, ապրիլի 10, 1880(1880-04-10)[…], Բոստոն, ԱՄՆ[…] - մայիսի 14, 1965(1965-05-14)[…], Նյու Յորք, Նյու Յորք, ԱՄՆ[…]), ի ծնե՝ Ֆանի Կորալի Պերկինս (Fannie Coralie Perkins), ԱՄՆ-ի նախարարների կաբինետում առաջին կինը և ԱՄՆ-ի աշխատանքի նախարար 1933 թվականից մինչև 1945 թվականը։
Որպես իր ընկերոջ նախագահ Ֆրանկլին Ռուզվելտի իրական կողմնակից, նա աջակցել է նրան աշխատանքի և սոցիալական պաշտպանության ոլորտներում նոր կուրսի առաջխաղացման գործում։ Նա և ԱՄՆ ներքին գործերի նախարար Հարոլդ Իկեսը Ռուզվելտի կաբինետի միակ անդամներն էին, որոնք այնտեղ աշխատել են նրա նախագահության ողջ ընթացքում։


== Կենսագրություն ==

Պերկինսը ծնվել է Բոստոնում, Մասաչուսեթս նահանգում, Սյուզան Բին Պերկինսի և Ֆրեդերիկ Ու.Պերկինսի ընտանիքում, որը գրասենյակային ապրանքների առևտրի հետ կապված բիզնեսի սեփականատեր է (նրա ծնողները գալիս էին Մեն նահանգից)։ Իր մանկության մեծ մասը նա անցկացրել է Վուստերում։ Մկրտվելիս ստացել է Ֆանի Կորալի Պերկինս անունը, սակայն հետագայում փոխել է իր անունը Ֆրենսիս։
Պերկինսը սովորել է Վուսթերի դասական դպրոցում։ Ավարտել է Մաունթ Հոլիոկ քոլեջը՝ 1902 թվականին բակալավրի աստիճանով և Կոլումբիայի համալսարանը՝ սոցիոլոգիայի մագիստրոսի աստիճանով 1910 թվականին։ Կարճ ժամանակ եղել է սոցիալիստ, բայց հետո անցել է Դեմոկրատական կուսակցություն։
Հետաքրքիր է, որ լինելով կառավարության անդամ՝ նա ապրում էր ամերիկացի հայտնի հասարակական գործիչ Ֆլորենս Հարիմանի տանը։
Նրա անունը կրում է ԱՄՆ աշխատանքի նախարարության շենքը։


== Ծանոթագրություններ ==
Հայկական վանք (Սերբիա)

Հայկական վանք (սերբ.՝ Манастир Јерменчић, Manastir Jermenčić, Երմենչիչի վանք), սերբ ուղղափառ եկեղեցի Տիմոկի թեմի վանք, որը գտնվում է Սերբիայում՝ Օզրեն լեռան վրա։ Նվիրված  է Գաբրիել և Միքայել հրեշտակապետներին։ Ավանդության համաձայն, վանքը 1392 թվականին հիմնել են հայերը։


== Պատմություն ==
14-րդ դարի վերջին՝ Կոսովոյի դաշտում ճակատամարտի նախօրեին, հայկական ջոկատը, որտեղ մի քանի հազար մարդ էր կռվում թուրքական զորքերի կազմում, իմանալով, որ պետք է կռվեն քրիստոնյաների դեմ, լքում է թուրքերի ճամբարը և անցնում սերբերի կողմը։ Մնալով Սերբիայում՝ հայ զինվորները բնակավայր են հիմնել Օզրեն լեռան մոտակայքում։ Լեռան հյուսիսարևմտյան մասում գտնվող տարածքը, որտեղ հայերը բնակություն են հաստատել, սկսել է կոչվել Երմենչիչ (հայկական)։ Այստեղ էլ 1392 թվականին հայերը հիմնադրել են  համանուն վանքը՝ Երմենչիչ վանքը (հայկական վանք), որը շատ հարուստ է եղել և ունեցել է մինչև չորս հարյուր վանական։ Ավանդության համաձայն՝ վանքը հիմնադրել են թուրքերի հալածանքներից փախած հայ վանականները, մեկ այլ ավանդություն ասում է, որ վանքը հիմնել են սինացի վանականները՝ բռնակալ Ստեֆան Լազարևիչի հաշվին։
1796 թվականին թուրքերը այրել ու ավերել են վանքը, իսկ վանականները փախել են Ֆրուշկա Գորա։ 1806 թվականին վանքը վերականգնվել և վերածվել է ռազմական հիվանդանոցի, որտեղ Դելիգրադի ճակատամարտից հետո բերել են վիրավոր զինվորներին։ 1815 թվականին Երմենչիչի վանքը կրկին ավերվել է, բայց մոտավորապես 1892 թվականին այն կրկին վերակառուցվել է։ 1926 թվականին վանքը նորից ավերվել է և այդ վիճակում մնացել մինչև 20-րդ դարի 80-ականների վերջը, որից հետո այն  վերականգնվել է ։
Մինչ օրս ողջ վանքից պահպանվել են միայն Սուրբ  Գաբրիել և Միքայել հրեշտակապետների եկեղեցիները։ Վերջինս գործող  չէ, սակայն ամեն տարի՝ հուլիսի 26-ին, Սուրբ  Գաբրիել հրեշտակապետի եկեղեցում մեծ թվով մարդիկ են հավաքվում։


== Տեղակայում ==
Վանքը  գտնվում է Օզրեն լեռան վրա, ծովի մակարդակից  850 մետր բարձրության վրա, Սոկոբանյա քաղաքից (8.5) կմ հեռավորության վրա։ Վանքի շրջակայքում կան խմելու ջրի երեք (չորս) աղբյուրներ, որոնք համարվում են բուժիչ. դրանցից  մեկը բուժում է աչքի հիվանդություններ։


== Ծանոթագրություններ ==
Կրեխոխ

Կրեխոխ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
1909 թ.-ին, թուրքերի ջարդերից հետո, գյուղն ուներ ընդամենը 3 տուն հայ բնակիչ։
1985 թ.-ին Կրեխոխն ավերվել և կողոպտվել է թուրքերի կողմից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Միջին Լովպուա

Միջին Լովպուա (ռուս.՝ Средняя Ловпуа), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նեմ գետի ձախ ափին՝ 161 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000014671
Կոդը ըստ հիդրոլոգիական հետազոտության (ՌԴ) — 103001467
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վոլլա

Վոլլա (իտալերեն՝ Volla), քաղաք Իտալիայի Կամպանիա մարզի Նեապոլ գավառում։ Սահմանակից է Կազալնուովո դի Նապոլի, Կազորիա, Չերկոլա, Նեապոլ, Պոլենա Տրոքիա համայնքներին։
Բնակչությունը կազմում է 23 251 մարդ (2004 թվականի տվյալներով)։ Բնակչության խտություն կազմում է 3568 մարդ/կմ²։ Զբաղեցնում է 6 կմ² մակերես տարածք։ Փոստային ինդեքս՝ 80040, հեռախոսային կոդ՝ 081։
Միքայել հրեշտակապետը հարգվում է որպես քաղաքի հովանավոր։ Տոնը նշվում է ամեն տարի սեպտեմբերի 29-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Լևինսկիե Պեսկի

Լևինսկիե Պեսկի (ռուս.՝ Левинские Пески), գյուղ Ռուսաստանի, Կրասնոյարսկի երկրամասի Թայմիրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շադուրկա (գյուղ, Գադյաչի շրջան)

Շադուրկա (ուկրաիներեն՝ Шадурка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1861 թվականին։
2001 թվականի տվյալներով Շադուրկա գյուղում բնակվում էր 70 մարդ։ Բնակավայրը զբաղեցնում է 0,997 կմ² տարածք։ Բնակչության խտությունը կազմում էր 70,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բացասական սենյակային ճնշում

Բացասական սենյակային ճնշում, մեկուսացման եղանակ, որը կիրառվում է հիվանդանոցներում և բժշկական հաստատություններում սենյակների միջև աղտոտված օդի տարածումը կանխարգելելու համար։ Այն կազմված է «բացասական ճնշում» (շրջակա միջավայրի ճնշումից փոքր ճնշում) ստեղծող օդափոխիչ համակարգից, ինչը թույլ է տալիս օդի հոսք դեպի մեկուսացման սենյակ, սակայն արգելակում է օդի ելքը սենյակից, քանի որ օդային հոսանքները ուղղվում են բարձր ճնշման տարածքից դեպի ցածր ճնշման տարածք։ Այս մեխանիզմի շնորհիվ կանխվում է վարակված օդի ելքը մեկուսացման սենյակից։ Այս եղանակը կիրառվում է հետևյալ վարակիչ օդակաթիլային հիվանդություններով պացիենտների մեկուսացման ժամանակ՝ տուբերկուլյոզ, կարմրուկ, ջրծաղիկ, գրիպ, ծանր ընթացքով սուր շնչառական համախտանիշ (SARS-CoV), Մերձավոր Արևելքի շնչառական համախտանիշ (MERS-CoV) և կորոնավիրուսային հիվանդություն 2019 (COVID-19):


== Մեխանիզմ ==

Բացասական ճնշում ստեղծվում և պահպանվում է այնպիսի օդափոխիչ համակարգով, որը հեռացնում է ավելի մեծ քանակով օգտագործված/աղտոտված օդ, քան սենյակ մտնող օդի քանակն է։ Օդը, որպես կանոն, մուտք է գործում սենյակ դռան տակ եղած տարածությամբ (բարձրությունը՝ մոտ 1.3 սմ)։ Այս տարածությունից բացի՝ սենյակի մնացած մասը պետք է լինի հնարավորինս անթափանց օդի համար. օդը չպետք է մուտք գործի սենյակի ճեղքերով և անցքերով, օրինակ՝ պատուհանի, լույսի աղբյուրների կամ էլեկտրականության տարրերի շուրջ տեղակայված։ Օդի անցանկալի ներհոսքն այս կետերից կարող է խաթարել կամ վերացնել սենյակի բացասական ճնշումը։
Աղտոտված օդը կարող է պարունակել քիմիական նյութեր, մանրէներ կամ ռադիոակտիվ իզոտոպներ, որոնց ելքը դեպի շրջակա միջավայր անթույլատրելի է (ինչը կանխարգելելը բացասական ճնշումով սենյակի հիմնական նպատակն է), ուստի դուրս բերվող օդի ելանցքը պետք է առնվազն տեղակայված լինի այնպես, որ այլ մարդիկ կամ բնակեցված տարածքները զերծ մնան այդ օդի ազդեցությունից։ Որպես կանոն, օդը դուրս է բերվում շինության տանիքից։ Որոշ դեպքերում, օրինակ՝ խիստ վարակիչ մանրէների առկայություն կենսաանվտանգության 4-րդ մակարդակի (BSL-4) սենյակներում, օդն առաջին հերթին պետք է անցնի մեխանիկական ֆիլտրով կամ ենթարկվի ՈՒՄ ճառագայթներով, քիմիական նյութերով վարակազերծման, ինչից հետո միայն դուրս բերվում շրջակա միջավայր։ Միջուկային կայանների դեպքում դինամիկ հսկվում է օդում ռադիոակտիվ իզոտոպների պարունակությունը, իսկ արտանետումից առաջ այն, որպես կանոն, ֆիլտրվում է, ինչից հետո դուրս բերվում արտանետման երկար խողովակով ավելի մեծ բարձրությունների վրա՝ բնակեցված տարածքներից առավել հեռու։


== Ծխով փորձ ==
Ծխով փորձը կիրառվում է սենյակում բացասական ճնշման առկայությունը ստուգելու նպատակով։ Ծուխ պարունակող խողովակը մոտեցվում է բացասական ճնշմամբ սենյակի դռան ստորին հատվածին՝ դրանից մոտ 5 սմ հեռավորության վրա։ Խողովակը զուգահեռ պահելով դռանը՝ բաց ենք թողնում ծխի փոքր քանակություն։ Կարևոր է ծուխը դանդաղ բաց թողնելը, որպեսզի դրա արագությունը չգերազանցի օդի ներս մտնելու արագությունը։ Եթե սենյակում հաստատված է բացասական ճնշում, ապա ծուխը, դռան տակ եղած տարածությամբ անցնելով, կհայտնվի սենյակում։ Եթե սենյակում բացասական ճնշում չկա, ապա ծուխը կտարածվի սենյակից հեռու կամ կմնա նույն տեղում։


== Տես նաև ==
Դրական սենյակային ճնշում


== Ծանոթագրություններ ==
Թումանյանի հրակայուն կաոլինային ապարների հանքավայր

Թումանյանի հրակայուն կաոլինային ապարների հանքավայր, հանքավայր ՀՀ Լոռու մարզում՝ Թումանյան քաղաքից 3,5 կմ հյուսիս՝ Քոբեր երկաթուղային կայարանի ճանապարհին։
Հայտնաբերվել է 1934 թվականին, շահագործվել 1939 թվականից՝ բաց եղանակով։ Երկրաբանական կառուցվածքում մասնակցում են միջին էոցենի հրաբխածին-նստվածքային տուֆեր, տուֆափշրաքարեր և անդեզիտային պորֆիրիտներ։ Հրակայուն կավերի առաջացումը կապված է գրանոդիորիտային և դիորիտային ներժայթուքների ջրաջերմային փոփոխման (կաոլինացման) հետ։ Հանքավայրի արդյունավետ շերտը ձգվում է տեկտոնական խախտման ուղղությամբ։ Անհամասեռ միներալային կազմում մասնակցում են կաոլինիտ, սերիցիտ, պիրոֆիլիտ, քվարց, ալունիտ, քլորիտ, պիրիտ, երկաթի հիդրօքսիդ և այլն։
Հանքանյութն օգտագործվում է խեցեգործության, տեխնիկական ու տնտեսական ճենապակու, հախճապակու, շինանյութերի արտադրության մեջ։
Ինտենսիվ հիդրոթերմալ պրոցեսների հետևանքով ապարները ենթարկվել էին խիստ փոփոխության (հիմնականում կաոլինացման) և դարձել հրակայուն։ Հանքանյութի արդյունավետ շերտը (երկարությունը՝ մոտ 30 կմ) ձգվում էր տեկտոնական խախտման ուղղությամբ։ Հրակայուն կավերի հետախուզված պաշարները կազմում են 3630000։
Օսկար Դավիչո

Օսկար Դավիչո (սերբ.՝ Оскар Давичо; հունվարի 18, 1909(1909-01-18)[…], Շաբաց, Սերբիա - սեպտեմբերի 30, 1989(1989-09-30) կամ 1989[…], Բելգրադ, ՀՍՖՀ), սերբ արձակագիր, բանաստեղծ, դրամատուրգ, կինոսցենարիստ:


== Ստեղծագործությունը ==
Օսկար Դավիչոն գրականություն է մտել սյուրռեալիստների սերբական խմբի հետ. 1930-ական թվականներին նրան բանտարկեցին կոմունիստների հետ կապեր ունենալու մեղադրանքով։ Ետպատերազմյան առաջին տարիներին Դավիչոն գրում էր քաղաքական սուր ակնարկներ, քաղաքացիական պաթոսով բանաստեղծական գործեր («Զրենյանին» պոեմը, 1947, «Բալենին ցանկապատի այն կողմում» բանաստեղծությունների ժողովածուն, 1950)։ Իսկ 1950-ական թվականների սկզբին նա հանդես եկավ սոցիալիստական ռեալիզմի դեմ, օբյեկտիվորեն դառնալով վերածնվող մոդեռնիստական ուղղության հոգևոր առաջնորդը։ Քննադատների մի մասը գտնում է, որ «փիլիսոփայական մատերիալիզմը ֆրեյդիստական և սյուրռեալիստական դրույթների հետ միացնելու» նրա ձգտումը հանգեցրեց այն բանին, որ 1950֊ական թվերին Դավիչոյի բանաստեղծությունը «կորցրեց ոչ միայն նախկին երաժշտականությունը, լուսավոր տոները, այլև զրկվեց ընդհանրապես ծիծաղից և կյանքի հրճվանքից»։ Քննադատների մի այլ խումբ հենց այս բանաստեղծությունը հռչակեց «ապագայի բանաստեղծություն»։
Նրա բոլոր վեպերը՝ և՛ ազգային-ազատագրական շարժման («Երգը», 1952), և՛ սոցիալիզմի կառուցման («Բետոնը և լուսատտիկները», 1956), և՛ հին Հարավսլավիայում զրկանքների դեմ պայքարի մասին («Աքսոր» չորսհատորանոց էպոպեան, 1963-1966), հագեցած են գաղափարների սուր բախումով, դրանցում ակտիվորեն պաշտպանվում են հակաֆաշիստական պայքարը։ Հակասությունը պատկերման առարկայի և գրողի ընտրած պոետիկական միջոցների միջև, որը գնալով ավելի ու ավելի բացահայտ է դառնում, իրար բացասող միտումների, ինչպես, ասենք, ռեալիզմի ու սյուրռեալիզմի զուգակցումը Դավիչոյին ստիպեցին քննադատորեն վերաբերվել իր գեղարվեստական ըմբռնումներին։ ժամանակին հրապուրված լինելով գեղարվեստական կառուցվածքի ծայրահեղ բարդացվածությամբ, էպոպեայում նա ձգտում է վերադառնալ շարադրանքի оբյեկտիվացմանը:


== Ծանոթագրություններ ==
Անգլիական վարդեր

Անգլիական վարդեր (անգլ.՝ English Rose), վարդերի տեսակ, որն ստեղծել է անգլիացի սելեկցիոներ Դեյվիդ Օստինը՝ 20-րդ դարի վերջին քառորդում։ Վարդերի այս տեսակների մեծ մասը պատկանում է «Շրաբների» դասին։
Անգլիական վարդերը ստացվել են ֆրանսիական, դամասկոսյան, բուրբոնյան և այլ ժամանակակից տեսակի վարդերի՝ թեյա-հիբրիդային և ֆլորիբունդա խմբերի վարդերի խաչասերման արդյունքում։


== Բնութագիր ==
Անգլիական վարդերը մնացած ժամանակակից վարդերի տեսակներից տարբերվում են ծաղկի ձևով և թփի կառուցվածքով։ Նրանք իրենց մեջ ներառում են վարդերի հին տեսակների առավելությունները (ծաղկի բաժակային ձևը, թփի համաչափ ձևը, ծաղիկների տարբեր բույրերը) և ժամանակակից թեյա-հիբրիդային ու ֆլորիբունդյան տեսակներին բնորոշ մի շարք հատկանիշներ, ինչպիսիք են՝ հիվանդակայուն լինելը, գույների բազմազանությունը և լավ արտահայտված կրկնակի կամ բազմակի ծաղկումը։
Խմբում առկա են տեսակներ՝ թփի աճի տարբեր ձևերով։ Նրանք կարող են լինել ցածր, միջին, բարձր, հյուսկեն, լայնատարած, խիտ և նոսր։ Բացի այդ, տարբեր եղանակային գոտիներում նույն տեսակները կարող են տարբեր առանձնահատկություններ դրսևորել։
Շատ տեսակներ առանձնանում են ստվերադիմացկունությամբ, ինչը պայմանավորված է Անգլիայի կլիմայով, որին բնորոշ է արևոտ օրերի սակավությունը։


== Թերություններ ==
Շատ տեսակների բաժակաձև կամ գնդաձև ծաղիկները կոկոնից չեն կարողանում բացվել երկարատև անձրևային եղանակի պատճառով։
Շատ տեսակների երիտասարդ ճյուղերը բացված ծաղիկների ծանրությունից ուժեղ ծալվում են (տարիքի հետ այդ խնդիրը սովորաբար վերանում է)։
Մի շարք տեսակներ տարբերվում են համեմատաբար թույլ կրկնակի ծաղկմամբ։
Դեյվիդ Օստինի ստեղծած բազմաթիվ վարդատեսակների բարձր հիվանդակայունություն ունենալու մասին տարբեր աղբյուրներից ստացված տեղեկությունները հաճախ չափազանցված են։
Անգլիական վարդերի ստվերադիմացկուն տեսակները կարող են տնկվել այնպիսի վայրերում, որտեղ արևի ուղիղ ճառագայթները օրվա ընթացքում տևում են 4-ից 5 ժամ։


== Անգլիական վարդերի բոլոր տեսակները ==


== Պատկերասրահ ==


=== 1960-1989 ===

		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		


=== 1990-1999 ===

		
		
		
		
		
		
		
		
		
		
		
		
		
		
		
		
		
		
		
		
		
		
		
		


=== 2000- ===

		
		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Анзигитова Н. В. «Английские розы Дэвида Остина». Москва. Фитон+, 2007.
David Austin, Englische Rosen — Tradition und Schönheit. Köln 1994, ISBN 3-7701-3267-X
David Austin, Alte Rosen & Englische Rosen — Träume in Duft und Farbe. Köln 1993, ISBN 3-7701-3270-X
David Austin, Strauchrosen & Kletterrossen — Mit Teehybriden und Floribunda-Rosen. Köln 1995, ISBN 3-7701-3389-7


== Արտաքին հղումներ ==
Мовчан С., Плаксина Ю.։ «Питомник Дэвида Остина. В поисках идеальной розы»։ Подворье 
David C.H. Austin OBE
David Austin Roses
David Austin Honored as 2010 «Great Rosarian of the World» Archived 2018-04-14 at the Wayback Machine.
Сад Дэвида Остина. Описание, фотографии.
Patrick Hanrahan. The Good, the Bad, and the Beautiful. The Virtues and Flaws of David Austin Roses Archived 2013-05-02 at the Wayback Machine.
Фотографии английских роз
Ռեյ Աղայան

Ջորջ Ռեյ Աղայան, իսկական անունը Ռեյմոնդ, (հուլիսի 28, 1928, Թեհրան – հոկտեմբերի 10, 2011, Լոս Անջելես), հայազգի ամերիկացի զգեստանկարիչ, դիզայներ։ Հեռուստատեսային «Էմմի» բարձրագույն մրցանակիր։


== Կենսագրություն ==
Ծնվել է Թեհրանում Հայկ և Հասմիկ Աղայանների ընտանիքում։ Մայրը Թեհրանում կանացի հագուստի արվեստանոց է ունեցել։ 14 տարեկանից հագուստներ է ստեղծել Եգիպտոսի արքայազնի, ապա պարսից շահի կնոջ համար։ Տեղափոխվել է ԱՄՆ։ Մասնակցել թատերական ներկայացումների։ Աշխատանքի անցնելով Հոլիվուդում, զգեստներ է կարել Ջուդի Գարլանդի համար։


== Ֆիլմագրություն ==
Որպես զգեստանկարիչ մասնակցել է՝

«Կոկո» թատթրական բեմադրություն
«Ծափահարություններ» թատերական բեմադրություն
«Սիրո արվեստը» (անգլ.՝ The Art of Love), 1965
«Մեր տղամարդ Ֆլինտը» (անգլ.՝ Our Man Flint), 1966
Կապրիս (անգլ.՝ Caprice), 1967
«Հայր սագը» (անգլ.՝ Doktor Dolittle), 1967
«Լեդին բլյուզ է երգում» (անգլ.՝ Lady Sings the Blues), 1973
«Գեյլի, Գեյլի» (անգլ.՝ Gaily, Gaily), 1970
«Ծիծաղելի աղջիկը» (անգլ.՝ Funny Lady), 1976և այլ կինոնկարների համար։
Զգեստներ է ստեղծել Ռաքել Ուելչիի, Բարբարա Սթրեյզնդի, Էլկե Սոմերի, Շերի, Դայանա Ռոսի և այլ աստղերի համար։ Արժանացել է հեռուստատեսային «Էմմի» բարձրագույն մրցանակի։
Ռեյ Աղայանը 1984 թվականի Լոս Անջելեսում կայացած ամառային օլիմպիական խաղերի բացման և փակման արարողությունների զգեստների ձևավորման պատասխանատուն էր։
Ռեյ Աղայանի կյանքի ընկերը մոտ 50 տարի եղել է հայտնի հագուստի դիզայներ Բոբ Մաքին։ Մահացել է 2011 թվականի հոկտեմբերի 11-ին Լոս Անջելեսի իր տանը։


== Ծանոթագրություններ ==
Ղաջարներ

Ղաջարներ, թյուրքական ցեղ Իրանում (մոտ 25 հզ., 1980)։ 
Հիմնականում բնակվում են Մազանդարանի Խազար Ջերիբ հովտում և Վրկանի՝ դրան կից լեռնային շրջանում, մասամբ՝ Թեհրանում և մի քանի այլ քաղաքներում։
18-րդ դարի վերջին ղաջարների հզորացած խավից առաջացավ Ղաջարիների դինաստիան (1796-1925)։


== Տես նաև ==
Ղաջարական Պարսկաստան
Կիմլիչանսկի գյուղական խորհուրդ (Լիպովոդոլինսկի շրջան)

Կիմլիչանսկի գյուղական խորհուրդ  (ուկրաիներեն՝ Кимличанська сільська рада), Ուկրաինայի Սումիի մարզի Լիպոդոլինսկի շրջանում։
2001 թվականի տվյալներով Կիմլիչանսկի գյուղական խորհրդում բնակվում էր 519 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գարեգին Պողոսյան

Գարեգին Սամվելի Պողոսյան (), հայ ռազմական գործիչ, Հայաստանի զինված ուժերի գնդապետ, 2023 թվականի հունվարի 19-ից Հայաստանի Հանրապետության զինված ուժերի 2-րդ բանակային կորպուսի հրամանատար։ Հայաստանի ազգային հերոս։


== Պարգևներ և կոչումներ ==
2020 թվականի հոկտեմբերի 22-ին Հայաստանի նախագահը հիմք ընդունելով վարչապետ Նիկոլ Փաշինյանի միջնորդությունը, Հայրենիքի պաշտպանության և անվտանգության ապահովման գործում մատուցած բացառիկ ծառայությունների, մարտական գործողությունների ընթացքում ցուցաբերած անձնվիրության և արիության համար գնդապետ Գարեգին Պողոսյանին պարգևատրել է Հայրենիքի շքանշանով՝ շնորհելով Հայաստանի ազգային հերոս կոչումը։


== Ծանոթագրություններ ==
Ռոբերտ Բերիչ

Ռոբերտ Բերիչ (սլովեն․՝ Robert Berić, հունիսի 17, 1991(1991-06-17), Krško, Սլովենիա, ՀՍՖՀ), սլովենացի ֆուտբոլիստ, Սենտ Էտիենի և Սլովենիայի ազգային հավաքականի հարձակվողն է։


== Ակումբային կարիերա ==
Ֆուտբոլիստի կարիերան սկսել է հայրենի Կրշկոյում, որից հետո ստորագրել է պայմանագիր Լյուբլյանա քաղաքի Ինտերբլոկ ակումբի հետ։ Նոր ակումբի կազմում առաջին անգամ խաղադաշտ է դուրս եկել Դրավայի դեմ խաղում փոխարինելով խաղընկերոջը։ Ինտերբլոկում իր առաջին գոլը կարողացել է խփել 2008թ․ դեկտեմբերի 7-ին, երբ թիմը մրցում էր Պրիմորիե ակումբի հետ։
2010թ․ օգոստոսին թիմակից Իլիչիչի հետ միասին կնքում է պայմանագիր Մարիբորի հետ։ Նոր ակումբի հիմնական կազմում առաջին անգամ խաղադաշտ է դուրս եկել 2010թ․ մարտի 15-ին Լյուցերնի դեմ խաղում։
Ամառային տրանսֆերային պատուհանի ժամանակ հնարավորություն կար տեղափոխվելու Նյուքասլ, սակայն առաջարկը մերժվեց ֆուտբոլիստի գործակալի կողմից։
2013թ․ Բերիչը տեղափոխվում է Շտուրմ, իսկ 1 տարի անց՝ Ռապիդ։ 2014թ․ հուլիսի 11-ին Ավստրիայի գավաթի խաղարկության Ամշտետենի դեմ կայացած խաղում իր մեկնարկային հանդիպումն է անցկացրել Ռապիդի կազմում։ Լրացուցիչ ժամանակում Բերիչի կատարած փոխանցումից հետո Դիբոնը կարողանում է դառնալ խաղի միակ գոլի հեղինակը, ինչը Ռապիդին հնարավորություն է տալիս անցնելու գավաթի խաղարկության հաջորդ փուլ։ Ավստրիայի առաջնությունում իր մեկնարկային հանդիպումն անցկացրել է հուլիսի 19֊ին, երբ թիմը մրցում էր Ռեդ Բուլի հետ, սակայն այս անգամ Բերիչի փոխարինումը չօգնեց Ռապիդին, և թիմը պարտվեց 1։6 հաշվով։ Ռապիդի կազմում իր առաջին գոլը հեղինակել է 4-րդ տուրի նախկին թիմի դեմ կայացած խաղում։ Այս խաղում սլովենացին 49-րդ րոպեին բացում է խաղի հաշիվը Շրամելի կատարած փոխանցումից հետո, սակայն 79֊րդ րոպեին հեռացվում է խաղադաշտից, որից հետո Շտուրմը կարողանում է հավասարեցնել խաղի հաշիվը։ 2014/15 մրցաշրջանում Բերիչը մասնակցում է առաջնության 33 խաղերի դառնալով 27 գոլի (ինչը երկրորդ արդյունքն էր Ռեդ Բուլի հարձակվող Սորիանոյից հետո, ով դարձել էր 31 գոլի հեղինակ) և 6 գոլային փոխանցման հեղինակ։ 2015/16 մրցաշրջանում Բերիչը հասցնում է խաղադաշտ է մտնել 5 անգամ, դարնալ 3 գոլի և 2 գոլային փոխանցման հեղինակ։
2015թ․ օգոստոսի 31-ին ամառային տրանսֆերային շրջանի վերջին օրը Բերիչը 4 տարվա պայմանագիր է կնքում ֆրանսիական Սենտ Էտիենի հետ։ Սլովենացու տեղափոխման համար ավստրիական ակումբին վճարում են 4.5 մլն եվրո։ Նոր ակումբի կազմում իր մեկնարկային հանդիպումն անցկացրել է Ֆրանսիայի առաջնության 5-րդ տուրի Մոնպելիեի դեմ խաղում։ Հաջորդ տուրի Նանտի դեմ կայացած խաղում Բերիչը Պաժոյի կատարած փոխանցումից հետո խփում է իր առաջին գնդակը Սենտ Էտիենի կազմում։


== Նվաճումներ ==
Սլովենիայի առաջնություն (3)։ 2010/11, 2011/12, 2012/13
Սլովենիայի սուպերգավաթ (1)։ 2011/12
Սլովենիայի գավաթ (3)։ 2009/10, 2011/12, 2012/13


== Ծանոթագրություններ ==


== Հղումներ ==
Բերիչը transfermarkt.com կայքում
Բերիչը soccerway.com կայքում
Բերիչը national-football-teams.com կայքում
Հանս Հոլայն

Հանս Հոլայն (գերմ.՝ Hans Hollein, մարտի 30, 1934(1934-03-30)[…], Վիեննա, Առաջին Ավստրիական Հանրապետություն - ապրիլի 24, 2014(2014-04-24)[…], Վիեննա, Ավստրիա), ավստրիացի ճարտարապետ և ձևամշակող Նրա նախագծերով են կառուցվել Վիեննայի մի քանի նշանավոր շենքեր։


== Կենսագրություն ==
Ծնվել է Վիեննայում, 1956 թ. ավարտել է Վիեննայի Գեղեցիկ արվեստների ակադեմիան։ Այնուհետև, ուսումը շարունակել է Միացյալ նահանգներում՝ Իլինոյսում և Բերքլիում, որտեղ ստացել է ճարտարապետի աստիճան։

Սկզբնական շրջանում ստեղծել է փոքր չափսերի աշխատանքներ, ինչպես, օրինակ, մոմերի խանութը Վիեննայում անոդացված ալումինիումե ճակատով։ 
1972 թ. ամերիկյան օպտիկական ընկերության համար ստեղծել է ակնոցների սերիա։
Եղել է ամերիկյան Սենթ Լյուիսի համալսարանի, ինչպես նաև՝ Յեյլի ճարտարապետական դպրոցի պրոֆեսոր։ 1967-ից 1976 թթ. եղել է նաև Դյուսելդորֆի արվեստի ակադեմիայի պրոֆեսոր, որից հետո դարձել է Վիեննայի կիրառական արվեստների պրոֆեսոր։


== Պարգևներ ==


== Ծանոթագրություններ ==
Ալ-Նաշաբիայի շրջան

Ալ-Նաշաբիայի շրջան (արաբ․՝ ناحية النشابية‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Դումայի գավառի յոթ շրերջաններից մեկը։
Վարչական կենտրոնն Ալ-Նաշաբիա քաղաքն է։ 2004 թվականի տվյալներով բնակչությունը կազմել է 76,814 մարդ։ Քաղաքն ու շրջակա ավանները կազմում են 277.76 քառ.կմ տարածք։


== Ծանոթագրություններ ==
Յիյին

Յիյին կամ Ջիյին (Йыйын), բաշկիրական ժողովրդական հավաք, համագումար (կուրուլտայ), ցեղի կամ տոհմի ինքնակառավարման մարմին, որտեղ քաղաքական և սոցիալական հարցերի որոշումներ են կայացվում, նաև բաշկիրական ազգային տոն, որը պարունակում է հեթանոսական տարրեր։


== Նկարագրություն ==

Յիյինը բաշկիրական ամենահին տոնն է։ Տոնական հանրային հավաքները, որոնք արտացոլում են ծիսական մշակույթն ու սոցիալական կապերը, ծագել են բաշկիրական քոչվորների շրջանում խորը նախնադարյան կոմունալ համայնական կարգերի ժամանակ։ Յիյինը առաջացել է որպես համայնքի տոհմական ինքնակառավարման մարմին, որի գործառույթները ներառում էին պատերազմի և խաղաղության հիմնախնդիրների լուծում, ցեղային տարածքների սահմանների ճշգրտում, միգրացիաների կարգ, միջցեղային վեճերի, ընդհարումների լուծում։ 
Յիյինի աշխատանքներին մասնակցում էին միայն չափահաս տղամարդիկ։ Տոհմի երեցները՝ աքսակալները, յիյինի մեջ հատուկ դեր էին խաղում։ Նրանց խոսքը որոշիչ էր։ Ակսակալները նշանակում էին տոնակատարության օրը, որը համաձայնեցնում էին միգրացիայի ժամանակի հետ, միջոցներ էին հավաքում դրա անցկացման համար, կատարում դատական ​​գործառույթներ հաղթողներին որոշելու հարցում։ Եվ ավելի ուշ, նստակյաց կենսակերպին անցնելով, պահպանվել են յիյինի հիմնական բնորոշ գծերը։
Յիյինին նախորդում էր աքսակալների (կուրուլտայի/համագումար) խորհուրդը, որն ուներ վճռորոշ ձայնի իրավունք։ Յիյինն ավարտվում էր հրավիրված հյուրերի տոնախմբություններով։ 16-րդ դարի կեսերից ղեկավարման վոլոստային (волость) ներդրումը հանգեցրել է յիյինի ինքնակառավարման գործառույթների դուրս մղման։
18-րդ դարում յիյինը դարձել էր տոն, որն անցկացվում էր տարվա որոշակի ժամանակում։ Շրջանաձև տոնական հրապարակում մատուցվում էր ընդհանուր կերակուր, հյուրասիրություն մեկ կաթսայից,  ինչը կլանի անդամների հավասարության խորհրդանիշն էր։ Բաշկիրները պահպանում էին սննդի հավասար բաշխման սկզբունքը. կումիսը խմում էին մեկ բաժակից՝ շրջանի մեջ հաջորդաբար իրար փոխանցելով, նույն կերպ հավասար կտորներով բաժանած միսն էր հրամցվում և այլն։ Հաղթանակի դեպքում համայնքի հարգված անդամներն իրենց շարքերում առաջադրվում էին երիտասարդներից մեկին։ Երեկոյան երիտասարդները կազմակերպում էին «երեկոյան խաղեր» («киске уйын»):
Հարավային բաշկիրների շրջանում «յիյին» բառը օգտագործվում է նկարագրելու համար հարսանիքի տոնակատարությունները, նախքան հարսնացուի հեռանալը հյուրերի ընդունելությունը և հյուրասիրությունը։ Հյուսիսային բաշկիրներն յինյինն ​​անցկացնում են որպես տոնավաճառ։
Բաշկորտոստանում և Օրենբուրգի մարզում վերականգնվում են յիյիններ անցկացնելու ավանդույթը։


== Ծանոթագրություններ ==


== Գրականություն ==
Черемшанский В. М. «Описание Оренбургской губернии в хозяйственно-статистическом, этнографическом и промышленном отношениях». Уфа, 1859.
Кузеев Р. Г. «Очерки исторической этнографии башкир». Ч. 1. Уфа, 1957.
Руденко С. И. «Башкиры: Опыт этнологической монографии». Ч. 2. «Быт башкир». Л., 1925.
Դեղարկղիկներ

Դեղարկղիկներ, դեղորայքի, վիրակապական նյութերի, առաջին բուժօգնություն, հիմնականում ինքնօգնություն և փոխօգնություն ցույց տալու որոշ միջոցների հավաքակազմ։ Օգտագործման պայմաններից և նպատակից կախված՝ լինում են. առաջին օգնության համապիտանի, մոր և մանկան, տրանսպորտային միջոցների, փրկարարական լաստերի և նավակների, անհատական դեղարկղիկներ և այլն։


== Առաջին օգնության դեղարկղիկներ ==
Առաջին օգնության համապիտանի դեղարկղիկներ նախատեսված են ձեռնարկություններում, կառույցներում, արշավների ժամանակ, դաշտային և տնային պայմաններում առաջին օգնություն ցույց տալու համար։ Դեղարկղիկներում լինում են ցավամոքիչ դեղանյութեր, ջերմիջեցնող դեղանյութեր, հակաբորբոքային դեղանյութեր, հանգստացնող դեղանյութեր (կատվախոտի թուրմ), խորխաբեր դեղանյութեր, ստամոքսաղիքային ցավերի դեպքում օգտագործվող դեղանյութեր (մահամորմի մզվածք պարունակող հաբեր, նատրիումի հիդրոկարբոնատ), աղիքներում կուտակված գազերը կլանող ակտիվացրած ածուխ, վալիդոլի հաբեր, որոնք սրտի շրջանում ցավերի դեպքում դրվում են լեզվի տակ, ամոնիակի լուծույթ (անուշադրի սպիրտ)՝ ուշագնացության դեպքում շնչելու համար, վերքերի լվացման (կալիումի գերմանգանատի վարդագույն լուծույթ), բերանի և կոկորդի ողողման (բորաթթվի լուծույթ՝ 1 թեյի գդալ՝ 1 բաժակ ջրին կամ կալիումի գերմանգանատի վարդագույն լուծույթ), ճանկռվածքին, քերծվածքին, վերքի եզրերին քսելու (յոդի սպիրտային լուծույթ), մաշկի վարակազերծման և փափկացման (բորավազելին) համար հականեխիչ դեղանյութեր։
Դեղարկղիկներում, բացի դեղանյութերից, լինում են նաև վիրակապական նյութեր, անհատական վիրակապական փաթեթ, մանրէազերծ բինտ, բամբակ, բակտերիասպան սպեղանիներ. արյունահոսությունը դադարեցնող ռետինե լարան, կոտըրվածքների և հոդ ախ ախտու մների ժամանակ վերջույթներին դրվող բեկակալ, բժշկական ջերմաչափ, դեղ խմելու, աչքը լվանալու փոքրիկ բաժակներ։


== Մոր և մանկան դեղարկղիկներ ==

Մոր եվ մանկան դեղարկղիկներում հիմնականում լինում են կրծքի երեխայի խնամքի անհրաժեշտ իրեր՝ ծծակներ, հոգնա, աչքի կաթոցիկներ, ջերմաչափեր (մարմնի և ջրի), սպունգ, պոլիէթիլենային թաղանթ, թանզիֆ, մանկ, օճառ, հականեխիչ նյութեր (յոդի սպիրտային լուծույթ, կալիումի գերմանգանատ, բորաթթու), վիրակապ, նյութեր (մանրէազերծված բինտ, բամբակ, բակտերիասպան սպեղանիներ, ինչպես նաև վազելինային յուղ՝ փափկացնող միջոց), մանկ, մաշկաքսուք, ցանափոշի և այլն։


== Տրանսպորտային միջոցների դեղարկղիկներ ==
Տրանսպորտային միջոցների համար նախատեսված դեղարկղիկներում կան տրանսպորտպյին պատահարների դեպքում ինքնա և փոխօգնություն ցույց տալու անհրաժեշտ նյութեր՝ վալիդոլի հաբեր, կալիումի գերմանգանատ, սրվակներով ամոնիակի լուծույթ, յոդի 5 %-անոց սպիրտային լուծույթ, ինչպես նաև բինտ, բամբակ, սպեղանի, առաջին օգնության վիրակապ. փաթեթ, արյունահոսությունը դադարեցնող լարան։
Փրկարարական լաստերի եվ նավակների դեղարկղիկներ նախատեսված են վթարի դեպքում առաջին օգնություն ցույց տալու համար։ Դրանցում կան վիրակապ, նյութեր, արյունը դադարեցնող լարան, մկրատներ, յոդի 5 %-անոց սպիրտային լուծույթ, սրվակներով ամոնիակի լուծույթ, վալիդոլի հաբեր, անալգին ամիդոպիրինով և այլ դեղեր ու նյութեր։


== Անհատական դեղարկղիկ ==
Անհատական դեղարկղիկը նախատեսված է միջուկային և քիմիական զենքից ախտահարման դեպքում ինքնա և փոխօգնության, ախտահարող գործոնների ազդեցության կանխման կամ նվազեցման, ինչպես նաև վարակիչ հիվանդությունևերի
Սայգիդ Աբդուլաև

Սայգիդ Աբդուլաև (մարտի 10, 1903(1903-03-10), Մուգի, Darginsky Okrug, Դաղստանի մարզ, Ռուսական կայսրություն - 1952), լեզվաբան, դաղստանցի գրող։


== Կենսագրություն ==
Ծնվել է 1903 թվականի մարտի 10-ին Դաղստանի Մուգի գյուղակում։ Ունի Դաղստանի քաղաքացիություն։ Սկզբնական կրթությունը նրան հայրն է տվել, հետո արդեն սովորել է մեդրեսեում։ Լավ տիրապետել է արաբերենին, ինքնուրույն սովորել է ռուսերեն։
Քաղաքացիական պատերազմի տարիներին անդամագրվել է պարտիզանական գնդին, մասնակցել մարտերին սովետական կարգերից։ Այդ տարիներին Աբդուլաևը աշխատել է որպես շրջանի կոմիտեի քրիստոնյաների օգնության ներկայացուցիչ։
1924 թվականին Բույնակսկում ավարտել է ուսումը։ Հետո աշխատել է ուսուցիչ, դպրոցի տնօրեն, ոստիկան և շրջանի ազգային կրթության մասնաբաժնի տեղակալն է եղել։ 1933 թվականից աշխատել է Դաղստանի ազգային մշակույթի ոլորտում՝ որպես գիտական օգնական և գրում էր ռուս-դաղերեն բառարան, դպրոցական ծրագրեր, դասագրքեր նաև քերականական առաջադրանքներ, միաժամանակ դասավանդում էր ուսուցչական համալսարանում։
1942 թվականին կամավոր կերպով գնաց պատերազմ` անցավ Մազդոկից մինչև Բեռլին։


== Ստեղծագործական կյանքը ==
1925-1930-ական թվականներին նրա կողմից հրատարակվեցին անտիկրոնական բանաստեղծություններ՝ «Ես հավատում եմ», « Հեռու կաչաղակ»։ 1948 թվականին Մախաչկալայում հրատարակվեցին նրա ժողովածուներից՝ «Պատերազմական ակնարկներ» (դաղ.՝ Далуйти ва хабурти)։
Հետագայում տպագրվել են նաև նրա կողմից գրված բառարանները և նրա մահից հետո մի քանի այլ ժողովածուներ։
Նրա կողմից մշակվել է դասավանդման և գիտակետազոտական տերմինաբանություն իր հայրենի լեզվի համար, որն օգտագործվում է ցայսօր։


== Արտաքին հղումներ ==
Գրականության հանրագիտարան
Կնուդ Եսպերսեն

Կնուդ Եսպերսեն (գերմ.՝ Knud Jespersen, ապրիլի 12, 1926(1926-04-12) - դեկտեմբերի 1, 1977(1977-12-01), Կոպենհագեն, Դանիա), դանիացի քաղաքական գործիչ։
Ծնվել է 1926 թվականի ապրիլի 12-ին՝ Դանիայի Սկուլստեդե ավանում։
1942 թվականին դարձել է Դանիայի կոմունիստական կուսակցության (ԴԿԿ) անդամ։ Նացիստական Գերմանիայի կողմից Դանիայի օկուպացիայի տարիներին (1940-1945 թվականներ) մասնակցել է Դիմադրության շարժմանը։ 1953 թվականին երկրի՝ այն ժամանակվա խոշորագույն արհմիության՝ Պահեստային և նավահանգստային բանվորների միության Օլբորգի մասնաճյուղի նախագահն էր։ 1951 թվականին ընտրվել է ԴԿԿ հյուսիսուտլանդյան մարզային կազմակերպության նախագահ, 1952 թվականին՝ ԴԿԿ ԿԿ-ի անդամ։ 1958 թվականից ԴԿԿ նախագահն էր։ 1976 թվականին պարգևատրվել է «Հոկտեմբերյան հեղափոխության» շքանշանով։
Ադիլ

Ադիլ, գյուղ Արևմտյան Հայաստանում, Ջերմիկի գավառակում։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բալկարցիներ

Բալկարցիներ (կարաչ.-բալկ.՝  аланла, таулула)՝ թյուրքալեզու ժողովուրդ, ովքեր բնակվում են Հյուսիսային Կովկասում, հատկապես Բալկարիայում Բակսան, Չեգեմ, Հադզնիդոն և Չերեկ գետերի ափին։ Պատկանում են Եվրոպոիդ ռասայի կովկասյան ենթառասային։ Բալկարցիները համարվում են ալանների հետնորդները։ Խոսում են Թյուրքական լեզվախմբի Կարաչայ-բալկարերեն և ռուսերեն լեզուներով, սուննի իսլամի հետնորդներ են։ Էթնիկ առումով ցեղակից են Կարաչայների հետ։ Բալկար ազգությունը ձևավորվել է կովկասյան թյուրքերի և ալանների միաձուլումից։ Նրանք համարվում են Եվրոպայի բարձրալեռնային բնակիչներից մեկը։ Բալկարցիների իսլամացումը սկսվել է 17-րդ դարից սկսած։


= Ծանոթագրություններ = =


== Հղումներ ==
Ես բալկարցի եմ Archived 2017-12-07 at the Wayback Machine.
Տոհմաբանական մեթոդ

Տոհմաբանական մեթոդ, մեթոդ ժողովրդագրության, գենետիկայի մեջ։ Մեթոդի կիրառման դեպքում հետազոտվում են ազգակցական կապերի մեջ գտնվող մի շարք ընտանիքների անդամները և նրանց սերունդները՝ նրանց մոտ տարբեր հատկանիշների առկայության առումով։ Այս մեթոդը թույլ է տալիս որոշել այս կամ այն հատկանիշի ժառանգման տիպը՝ դոմինանտայի՞ն է, թե՝ ռեցեսիվ, սեռի հետ շղթայակցվա՞ծ հատկանիշ է,թե՝ աուտոսոմային, մենդելյա՞ն օրինաչափություններով է ընթանում ժառանգումը, և այլն։ Մեթոդի հիմնական թերությունը կայանում է շատ դեպքերում ճիշտ կազմված և լիարժեք տոհմաբանական տեղեկատվության բացակայության մեջ։ Տոհմաբանական տեղեկատվության հավաստի աղբյուր են անցյալի թագավորական դինաստիաների, կառավարող վերնախավի մասին մեզ հասած տեղեկությունները՝այս կամ այն տոհմի ընտանիքների ներկայացուցիչների մոտ տարբեր (որոշ դեպքերում՝արտառոց) հատկանիշների առկայության և ժառանգման մասին։ Տոհմաբանական մեթոդով են հաստատվել մարդկանց երաժշտական, մաթեմատիկական և այլ ընդունակությունների ժառանգումը։ Օրինակ՝ երաժշտական ընդունակություններով օժտված է եղել Բախերի հայտնի տոհմը, որի շատ սերունդներ անվանի երաժիշտներ են եղել, դրանց թվում՝ հանճարեղ Յոհան Սեբաստիան Բախը։ Տոհմաբանական մեթոդով է ապացուցվել նաև շատ հիվանդությունների ժառանգական բնույթը։ Տոհմաբանական մեթոդով է հաստատվել շաքարախտի, բնածին խլության, հոգեկան ծանր խանգարման՝ շիզոֆրենիայի և մի շարք այլ հիվանդությունների ժառանգական բնույթը։
Մոնրո շրջան (Ջորջիա)

Անվան այլ կիրառումների համար տե՛ս՝ Մոնրո շրջան (այլ կիրառումներ)Մոնրո շրջան (անգլ.՝ Monroe County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.026 կմ² է, բնակչությունը՝ 21.757 մարդ (2010 թ. տվյալներով)։ Շրջկենտրոնն է Ֆորսիթ բնակավայրը։ Կազմավորվել է 1821 թ.։
Խադաբա

Խադաբա (արաբերենից թարգմանաբար՝ սարահարթ), բնակելի շրջան Եգիպտոսի Շարմ էլ Շեյխ քաղաքում։ Գտնվում է քաղաքի հարավ-արևմտյան հատվածում՝ Կահիրե գնացող միջպետական ճանապարհին։ Ընկած է Նաամա բեյի և Շարմ էլ Մայայի միջև։ Գտնվում է բարձրունքի վրա։ Իր աշխարհագրական դիրքով ավելի բարձր է, քան Հին քաղաքը։ Ափամերձ հատվածը ժայռոտ է, իսկ լողափերը կորալային, որոնք ողողվում են Շարմ էլ Մայայի և Ռաս Ում Սիդի ծովախորշերի ջրերով։
Խադաբայի տեղում նախկինում եղել է հին զինվորական կայազոր, որը քաղաքում 1960-ական թվականներին տեղակայել էր Եգիպտոսի նախագահ Գամալ Աբդել Նասերը։ Ներկայումս այն բնակելի շրջան է, որտեղ տեղակայված են ինչպես հյուրանոցներ, այնպես էլ բնակելի տներ։ Խադաբայի ափի երկայնքով, դեպի Ռաս Ում Սիդ ծովախորշը, նոր, ժամանակակից քաղաքային ենթակառուցվածքներ են. հյուրանոցներ, խանութներ, ռեստորաններ, զվարճանքի տարբեր օբյեկտներ։ Գլխավոր տեսարժան վայրերի թվում են փարոսի աշտարակը, «1001 գիշեր» զվարճանքի համալիրը, դելֆինարիումը, ակվապարկը, Իլ Մերկատո առևտրային շրջանը, որտեղ գտնվում է նաև «Virgin Group» խանութը, ինչպես նաև 2004 թվականի հունվարի 3-ին Աքաբայի ծովածոցում տեղի ունեցած ավիավթարի զոհերին նվիրված հուշարձանը։
Բնակելի տները երկու, երբեմն նաև, երեք հարկանի շենքեր են, որոնք հիմնականում կառուցվել են մի քանի տասնամյակ առաջ։ Դրանք միանման են, բաժանված մի քանի բնակարանների։ Շրջանում կա գործող մզկիթ։
Խադաբայի ափերը ժայռոտ են։ Ծովին հասնելու համար երբեմն անհրաժեշտ է օգտվել աստիճաններից։ Խադաբայում լողափերը մեծամասամբ կորալային են։ Ափամերձ հատվածը ծանծաղ է, իսկ ափից մոտ հարյուր մետր հեռավորությունից սկսվում է խորությունը։ Շրջանում դայվերները հետևում են ստորջրյա աշխարհի կյանքին։


== Հյուրանոցներ ==
Խադաբայում կա մոտ 50 հյուրանոց, որոնց մեծ մասը 3 և 4 աստղանի են (եգիպտական չափանիշներով, ոչ միջազգային)։ Սակայն առաջին գծում (ծովի ափին) գտնվող հյուրանոցների մեծ մասը ժամանակակից են և առաջնակարգ։


== Ծանոթագրություններ ==